

 Γραφείο Τύπου

και Δημοσίων Σχέσεων

29 Οκτωβρίου, 2020

**Δελτίο Τύπου 3**

**Θανατηφόρο ατύχημα με αλεξίπτωτο**

**Νεκρός ο Μάριος Φραγκούς 31 ετών από Ξυλοφάγου**

Θανατηφόρο ατύχημα με αλεξίπτωτο πλαγιάς σημειώθηκε γύρω στις 5 σήμερα το απόγευμα στην περιοχή Χαλεπιανές στη Λευκωσία.

Μέλη του Αστυνομικού Σταθμού Πέρα Χωριού μετέβησαν στη σκηνή όπου εντόπισαν στο έδαφος το αλεξίπτωτο πλαγιάς και τον άτυχο 31χρονο, ο οποίος μεταφέρθηκε στο Γενικό Νοσοκομείο Λευκωσίας όπου διαπιστώθηκε ο θάνατος του.

Στη σκηνή μετέβησαν επίσης μέλη της Επιτροπής Διερεύνησης Αεροπορικών Ατυχημάτων.

Οι συνθήκες του θανατηφόρου ατυχήματος διερευνώνται.

Γραφείο Τύπου